Kriteriji za vrednotenje pisnega besedila

Doživljajski spis: Prijatelja spoznaš v nesreči

|  |  |  |  |  |
| --- | --- | --- | --- | --- |
| Vsebina | Zgradba | Slog | Jezikovna ustreznost | Ocena |
| Učenec je napisal prepričljiv doživljajski spis. Doživljaj, ki ga opisuje, je zanimiv, dogodki si sledijo v pravilnem časovnem zaporedju, smiselno poveže uvod, jedro in zaključek. Besedilo je jasno, razumljivo, pestro in zanimivo. | Zgradba je tridelna, uvod je izviren, v jedru je spretno zaznati napetost, ki se stopnjuje, rešitev problema je učinkovita, zaključek izraža izvirno misel, povezano z besedilom. Besedilo je členjeno z odstavki. | Slog je izviren, besedišče bogato, dolžina besedila je ustrezna, povedi so primerno dolge. | Besedilo (skoraj) nima napak in je skladenjsko in oblikoslovno pravilno. | 5 |
| Učenec je napisal prepričljiv doživljajski spis. Dogodek, ki ga opisuje, je zanimiv. Dogodki si sledijo v pravilnem časovnem zaporedju. V uvodu izraženo misel poveže z jedrom. Zaključek je nekoliko pomanjkljiv. Besedilo je jasno, razumljivo. | Zgradba je tridelna, uvod je izviren, v jedru je dogajanje stopnjevano, zaključek ustreza besedilu in je zanimiv. Besedilo je členjeno z odstavki. | Slog je dober, besedišče primerno, dolžina besedila je ustrezna, povedi so primerno dolge. | Besedil ima malo napak in je skladenjsko in oblikoslovno pravilno | 4 |
| Učenec je napisal doživljajski spis. Dogodek, ki ga opisuje, je zanimiv. Dogodki si sledijo v skoraj pravilnem časovnem zaporedju. Besedilo ima slabše izražen uvod, pa tudi teme v jedru ne razvije do konca. Zaključek je nekoliko skromen. Besedilo je še vedno jasno in razumljivo. | Zgradba besedila je tridelna, uvod in zaključek sta običajna, v jedru ni stopnjevanja in učinkovitega razpleta, členitev z odstavki je pomanjkljiva. | Slog je manj izviren, besedišče je nekoliko skromno, besede se večkrat ponavljajo, povedi so skoraj samo enostavčne. | Besedil ima manjše število napak in slabosti v skladnji in oblikoslovju. | 3 |
| Učenec je napisal doživljajski spis. Dogodek, ki ga opisuje, je manj zanimiv. Dogodki si ne sledijo v popolnoma pravilnem časovnem zaporedju. Tema, o kateri piše, ni dovolj jasno izražena.. Besedilo je še vedno dovolj razumljivo. | Zgradba besedila je slabo razvidna, uvod je skromen, zaključek ponavlja že povedano, odstavkov je premalo. | Slog je neizviren, besedišče je nekoliko skromno, besede se večkrat ponavljajo, povedi so skoraj samo enostavčne. Besedilo je prekratko. | Besedilo ima mnogo napak in je le delno skladenjsko in oblikoslovno pravilno. | 2 |
| Učenec ni napisal razumljivega besedila. |  |  |  | 1 |